Държавен вестник, бр. 62, 2022 г., стр. 158

СТР.  158	
Д Ъ Р Ж А В Е Н  В Е С Т Н И К 	
БРОЙ  62
„(5) При потреблението на активна енергия 
не се допуска превишаване на максимално 
допустимото натоварване на нито един еле­
мент от електропроводите и захранващата 
подстанция, собственост на оператора на 
електропреносната мрежа.“
§ 15. В чл. 28 се правят следните изменения 
и допълнения:
1. Алинея 1 се изменя така:
„(1) Крайните клиенти, присъединени към 
електропреносната мрежа, трябва да консуми­
рат реактивна мощност не по-голяма от 48 % 
спрямо активната в точката на присъединяване 
(фактор на мощността не по-нисък от 0,9).“
2. Алинея 2 се изменя така:
„(2) Крайните клиенти, присъединени 
към електропреносната мрежа, не трябва 
да отдават реактивна мощност в точката на 
присъединяване.“
3. Създават се ал. 3, 4, 5, 6 и 7:
„(3) Електроразпределителните мрежи, 
присъединени към електропреносната мрежа, 
трябва да консумират реактивна мощност 
не по-голяма от 48 % спрямо внасяната или 
изнасяната активна мощност в точката на 
присъединяване (фактор на мощността не 
по-нисък от 0,9).
(4) Електроразпределителните мрежи, при­
съединени към електропреносната мрежа, не 
трябва да отдават реактивна мощност в точката 
на присъединяване към електропреносната 
мрежа при поток на активната мощност към 
електроразпределителната мрежа, по-малък 
от 25 %.
(5) Операторът на електропреносната мрежа 
може да установи използването на други алтер­
нативни показатели, различни от фактора на 
мощността, за да зададе еквивалентни обхвати 
на способностите за генериране/консумиране 
на реактивна мощност.
(6) Операторът на електропреносната мре­
жа може да изиска електроразпределителната 
мрежа да контролира активно обмена на реак­
тивна мощност в точката на присъединяване 
към електропреносната мрежа.
(7) Действителният фактор на мощността 
се изчислява на базата на 15-минутните по­
казания на средства за търговско измерване 
за активна и реактивна енергия.“
§ 16. В чл. 30 се правят следните изменения 
и допълнения:
1. Създава се нова ал. 1:
„(1) Операторът на електропреносната 
мрежа определя изкривяванията за качест­
во на електрическата енергия в точката 
на присъединяване на потребителите към 
електро­преносната мрежа и електроразпре­
делителните мрежи, присъединени към елек­
тропреносната мрежа.“
2. Съществуващите ал. 1, 2, 3 и 4 се пре­
номерират съответно на ал. 2, 3, 4 и 5.
3. Съществуващата ал. 5 става ал. 6, като в 
изр. 1-во думите „операторите на съответната 
електропреносна или електроразпределителна 
мрежа“ се заменят с „операторът на елек­
тропреносната или операторът на съответната 
електроразпределителна мрежа“, а в края на 
изр. 1-во думите „от електрическата мрежа“ 
се заменят с „от съответната електрическа 
мрежа“.
4. Създават се ал. 7, 8 и 9:
„(7) Повторно включване на всички по­
требители към електропреносната мрежа и 
електроразпределителните мрежи, след из­
ключване, се допуска само след разрешение 
от оператора на съответната електрическа 
мрежа. Инсталирането на системи за авто­
матично повторно включване е предмет на 
предварително разрешение от оператора на 
съответната електрическа мрежа.
(8) Операторът на електропреносната 
мрежа може да изиска потребителят или 
разпределителното съоръжение да бъдат дис­
танционно изключвани от електропреносната 
мрежа. Операторът на електропреносната 
мрежа специфицира оборудването и времето 
за изключване.
(9) Операторът на електропреносната 
мрежа може да изисква от потребителите, 
присъединени към електропреносната мрежа 
и електроразпределителните мрежи, модели за 
симулация и/или еквивалентна информация 
при стационарни и динамични състояния. 
Операторът на електропреносната мрежа 
специфицира съдържанието и формата на 
тези модели за симулация или еквивалентна 
информация. Операторът на електропре­
носната мрежа може да изиска проверка на 
моделите за симулация чрез записи, като 
определя изискванията за характеристиките 
на тези записи на потребяващите съоръжения, 
присъединени към електропреносната мрежа, 
или на разпределителните съоръжения, за да 
сравнява реакцията на модела с тези записи.“
§ 17. В чл. 32, ал. 1 думите „преносната 
мрежа“ се заменят с „електропреносната мре­
жа“, а след израза „автоматично регулиране 
на напрежението“ се добавя „под товар“.
§ 18. Член 33 се изменя така:
„Чл. 33. (1) Операторът на електропре­
носната мрежа специфицира устройствата 
и настройките, необходими за защита на 
електропреносната мрежа, в съответствие с 
характеристиките на потребителя или елек­
троразпределителната мрежа, присъединен/
присъединена към електропреносната мрежа.
(2) При присъединяване на потребители към 
електропреносната мрежа или към електрораз­
пределителна мрежа броят на захранващите 
електропроводи и тяхното направление се 
определя от категорията по осигуреност на 
електроснабдяването съгласно наредбата по 
чл. 83, ал. 1, т. 1 от Закона за енергетиката. 
(3) Сигурността на присъединяване на по­
требителите към електропреносната мрежа е